google/wiki40b huggingface dataset:
Karl III (serie)

Handling

Handlingen går rundt Karl Reverud, en ganske suksessfull mann, som nå bor på Aker Brygge sammen med sin kone Agnes Marie og butleren Roy.

Produksjon

Filmingen av Karl III startet allerede i 2008, og den første sesongen er klar med tolv episoder. Serien startet på TV 2 23. februar 2009. Til forskjell fra Mot i brøstet og Karl & Co har Karl III blitt spilt inn uten publikum.

Premiere

Karl III hadde premiere 23. februar 2009 og ble sett av 652 000 seere. Dagen etter ble serien slaktet i media, og den fikk terningkast 2 av VG med den begrunnelse at den hadde mistet sjarmen og ikke var like morsom som de tidligere seriene om Karl. Også seerne viste misnøye med serien, og over 2200 lesere på VG-nett ga serien i gjennomsnitt terningkast 2.
Joe Baker

Spillerkarriere

Joe Baker ble født i Liverpool i England, men vokste opp i Wishaw, Lanarkshire, Skottland (sørøst for Glasgow). Joe Baker scoret 159 mål på fire sesonger for Hibernian FC mellom 1957 og 1961. I sin første sesong (1957/1958) scoret han alle de fire målene i et lokaloppgjør i FA-cupen mot Hearts (4-3) og ble dermed raskt en legende i Hibernian-folkloren. I 1961 ble han solgt for £75.000 til den italienske klubben Torino Calcio (han kom dit samtidig med Denis Law, som ble kjøpt fra Manchester City). Baker hadde da tjent £12 i uka for Hibernian og krevde £5 mer i uka, men det ville ikke klubben gi. Dermed ble det salg, som i så mange andre tilfeller også senere fra Hibernians side. I løpet av et ulykkelig år i Torino Calcio dyttet han bl.a. en italiensk fotograf i en av kanalene i Venezia, som den kanskje mest minneverdige episoden. Han debuterte for det engelske A-landslaget 18. november 1959 på Wembley Stadium og scoret ett av målene i 2-1-seieren over Nord-Irland. Egentlig var Baker helt igjennom skotsk, men fødestedet hans var nok for Englands landslagstrener Walter Winterbottom, og senere Alf Ramsay, til å be ham spille for England. På den tiden avgjorde fødestedet hvilket landslag man skulle spille for. I alt fikk han åtte A-landslagskamper og scoret tre mål for England, men ble til manges store forbauselse vraket av Alf Ramsay før VM i 1966.
Broren Gerry Baker (også han angrepsspiller) signerte for Hibernian kort tid etter at Joe Baker ble solgt til Torino Calcio (Gerry Baker scoret 43 mål på 84 kamper for Hibernian mellom 1961 og 1963, i en ellers omflakkende karriere), og fikk også sju kamper (to mål) for USA, siden han var født i New York (f. 11. april 1938).
I 1962 ble Joe Baker solgt for £70.000 fra Torino Calcio til Arsenal FC, der han scoret totalt 100 mål på 156 kamper i alle turneringer, noe som gjorde ham til Arsenal FCs fremste målskytter gjennom alle tider (antall mål per spilte kamp). I februar 1966 gikk turen videre til Nottingham Forest, der han scoret 41 mål på 118 kamper. I 1969 gikk ferden videre til Sunderland (40 kamper og 12 mål), før han i 1971/1972-sesongen gjorde et berømt comeback for Hibernian (12 mål på 20 ligakamper). Spillerkarrieren ble avsluttet i Kirkcaldy i Skottland for Raith Rovers (34 mål på 41 kamper) i 1974.
Baker var ganske liten av vekst til å være spiss. Han raget bare 174 cm over jorden og veide 74 kg i matchvekt. Styrkene var at han var svært rask, modig, tøff og hadde høy finmotorikk. Han var også ganske dreven med knyttnevene, om situasjonen skulle kreve det.

Liv etter spillerkarrieren

Joe Baker var manager i to perioder for Albion Rovers (1981/1982 og 1984/1985) med rimelig suksess. Senere drev han en pub og var Hibernians offisielle vert ved større arrangementer (en såkalt after dinner speaker). Han døde i en alder av 63 år av hjerteinfarkt, som han fikk under en golfturnering for et veldedig formål. Joe Baker sovnet inn kort tid etterpå på Wishaw General Hospital den 6. oktober 2003.
Midttun kirkegård

Midttun kirkegård ligger ved Birkeland kirke på Nesttun i Bergen kommune, Hordaland fylke. Den ble anlagt i år 1857, med utvidelser i 1878 og 1888. Det er ingen muligheter for videre utvidelser. 16. desember 2010 ble den nest siste graven tatt i bruk, og få frigjøres når festetiden på eksisterende gravsteder går ut. Kirkegårdens areal strekker seg over 8,4 da.
Ungarns herrelandslag i håndball

Ungarns herrelandslag i håndball er det nasjonale landslaget i håndball for Ungarn, og kontrolleres av landets håndballforbund, Magyar Kézilabda-szövetség. Lagets hittil største prestasjon kom ved VM i 1986 i Sveits, hvor laget vant sølvmedaljer. Det er dessuten blitt fire 4.plasser i OL-sammenheng.
New York Power Authority kraftverk

New York Power Authoeiry kraftverk er et varmekraftverk  i storbyområdet New York i det østlige USA. Anlegget har en installert produksjonskapasitet på 500 MW, fordelt på én blokk med 2+1 kogenerasjons gassturbiner. Operatør er energiselskapet New York Power Authority. Utstyret er vesentlig levert av General Electric og Skanska.
Kraftverket ble utbygd omkring årene 2000–2005. Brenselkilden er naturgass og fyringsolje.
Vepsere

Vepsere er et finsk-ugrisk urfolk som holder til på Karelen i Russland. Håkon Stang kaller vepserne «folket lengst øst i Norden». Sammen med samer og nenetsere regnes vepserne som ett av tre urfolk i Barentsregionen. 
Vepserne teller i dag 6 000 – 13 000 mennesker, litt etter hvordan man regner på det. Om man teller med såkalte kareliserte vepsere, teller de nærmere 100 000. De stammer fra områdene rundt Kvitsjøen. I dag holder de fleste til 70-80 km sør for Petrozavodsk, hovedstaden i den autonome russiske republikken Karelia. Flest bor det i den lille russiske byen Sheltozero, som har omkring 3 000 innbyggere, hvorav halvparten er vepsere.
Russere har kalt både vepsere, votere, estere og karelere for tsjuder. (russisk чудь, som betyr fremmed) Ordet har gått inn i samisk som čuđit, og blei brukt om finsk–ugriske folkeslag i øst. Noen forskere mener tsjudene som røvet i samiske områder i første rekke var vepsere. Tsjudene er her kjent fra mange stedsnavn i Finnmark og fra filmen Ofelaš – Veiviseren. 
Det er også hevdet at vepserne er synonyme med bjarmene, som bl.a. er kjent fra vikinghøvdingen Ottars fortelling om sin reise til Kvitsjøen i 890. Bjarmene var et finsk-ugrisk folk.
Vepserne snakket opprinnelig vepsisk, men på grunn av hard statlig russifisering har språket gått kraftig tilbake, og i dag kan bare omkring halvparten av vepserne snakke vepsisk. I motsetning til russerne, som bruker det kyrilliske alfabetet, bruker vepserne det latinske.
De tradisjonelle leveveiene hos vepserne har i stor utstrekning gått tapt, men før de var gode murere, tømrere og snekkere. Flesteparten av vepserne er i dag russisk-ortodokse.
Hengnan

Hengnan (kinesisk: 衡南县; pinyin: Héngnán Xiàn) er et fylke i provinsen Hunan i Folkerepublikken Kina. Det ligger i byprefekturet Hengyang.
Befolkningen var på 1 029 050 innbyggere i 1999.
Risvollan

Risvollan er et boligstrøk i Trondheim. Det er et av de sørligste områdene av Trondheim øst for Nidelva. Området domineres av Risvollan borettslag, som er landets største frittstående borettslag.
Ester Peony

Bakgrunn

Ester flyttet i 2001 fra Romania til Montréal i Canada sammen med foreldrene.

Karriere

I 2014 startet Ester med å legge ut sine egne coverversjoner på YouTube-kanalen «Ester Peony». Videoene ble godt mottatt. Den første videoen hennes var en coverversjon av Indilas «Dernière danse») som per april 2019 har blitt vist nesten 2 millioner ganger. (Den videoen som på samme tidspunkt har flest visninger på YouTube er en coverversjon av Willy Williams Ego, som har blitt vist 3,9 millioner ganger.) Senere i 2014 ga hun ut singelen «Cuminte de Cranciun» (norsk: Farvel til julen). Dette er en rumensk hiphop/rap-låt som fremføres av Ester Peony og fem andre rumenske artister: Vescan, Puya, Mahai, Doddy og Ana Baniciu.
I 2015 samarbeidet Ester og Vescan på nytt, og samarbeidet førte til utgivelsen av sangen «Sub Aripa Ta», som ble en stor hit i Romania.
I 2019 vant hun den nasjonale finalen Selecția Națională, Romanias uttak til Eurovision Song Contest, med sangen «On a Sunday». Peony deltok i semifinale 2 i Eurovision Song Contest i Tel Aviv torsdag 16. mai 2019. Hun ble imidlertid ikke blant de ti beste i semifinalen og kvalifiserte seg dermed ikke til finalen.
Blåvier

Utbredelse

Blåvier vokser i Eurasia og er i Norden en nordøstlig art med utbredelse i nesten hele Finland, midtre Sverige ned til nordligste Småland, og nordover rundt hele Bottenviken. I Norge spredt fra Sør-Trøndelag i nord til Buskerud hvi sør. I Nord-Fron når den opp til 1250 moh.

Hybrider

Blåvier danner ikke hybrider som er kjente i Norden.
László Kleinheisler

Klubbkarriere

Kleinheisler spilte på aldersbestemte lag for Videoton fra 2010 til 2012, før han til 2012/2013-sesongen ble tatt inn hos Puskás Akadémia, som er ungdomsakademiet til Videoton. I 2013 ble han tatt inn på førstelaget, og den 28. juli 2013 debuterte han for Videoton i landets øverste nivå Nemzeti Bajnokság I mot klubben Szombathelyi Haladás, hvor han også noterte seg for ett mål.
Etter å ha vært plaget av skader i 2013/2014-sesongen ble han lånt ut til Puskás Akadémia i januar 2015. Den 20. januar 2016 meldte han overgang fra Videoton til den tyske klubben Werder Bremen, hvor han skrev under på en kontrakt med varighet på 3,5 år.

Internasjonal karriere

Kleinheisler fikk sin internasjonale debut for Ungarns herrelandslag i playoffkamp til EM i fotball 2016 borte mot Norge den 12. november 2015 (0–1), hvor han også scoret sitt første landslagsmål og ble matchvinner.
Han ble tatt ut i Ungarns EM-tropp til EM i Frankrike 2016.
Bellona (gudinne)

Bellona er en krigsgudinne i romersk mytologi, tilsvarende til Enyo i gresk mytologi. Hennes attributter er sverdet og hun er gjerne avbildet iført hjelm og bevæpnet med et spyd og en fakkel. 
Politisk, alle møter i det romerske senatet knyttet til krigføring i utlandet ble holdt i Templum Bellonæ (Bellonas tempel) i Roma på Collis Capitolinus utenfor pomerium. Dette tempelet ble bygd i 296 f.Kr. men brant ned i 48 f.Kr..
Bellona var søster av og gift med krigsguden Mars. Hennes festival ble feiret den 3. juni.

Etymologi

Navnet Bellona er avledet av det latinske ordet for krig, bellum, og er direkte beslektet med det moderne engelske ordet belligerent, «krigførende», foruten også bellicose, «krigersk», og antebellum, «førkrigs-». I tidligere tider ble hun kalt for Duellona. Dette navnet var avledet fra et enda eldre latinsk ord for «krig».

Attributter

I kunsten er Bellona framstilt med en hjelm, spyd og en fakkel.
Da den romerske historikeren Ammianus Marcellinus beskrev det romerske nederlaget i slaget ved Adrianopel i 378 e.Kr., refererte han til «Bellona, blåste hennes sorgfulle trompet, var mer heftig rasende enn vanlig, for å volde ulykke på romerne.»

I senere kultur

Nær begynnelsen av William Shakespeares Macbeth er Macbeth introdusert som en voldelig og tapper kriger da thanen av Ross kaller ham «Bellonas brudgom» (det vil si Mars). I Henrik IV, Part 1 beskriver Hotspur henne som en «the fire-eyed maid of smoky war.»
Bellona var også populær i billedkunsten etter renessansen som kvinnelig legemliggjøring av militær dyd, og som en utmerket anledning til framstille den kvinnelige kropp i rustning og hjelm.
Erasmus Darwin

Død

Darwin døde brått den 18. april 1802, kun uker etter å ha flyttet til Breadsall Priory, rett nord for Derby. Han er gravlagt i All Saints Church, Breadsall.

Personlighet

På midten av 1700-tallet kom en gruppe menn sammen i ‘Lunar Society’ (mulig norsk oversettelse: «Månens broderskap») i Birmingham. De møttes en gang i måneden for å spise og utveksle ideer og tanker, argumentere langt inn i natten før de red hjem til lyset av månen, derav navnet. En av grunnleggerne var Erasmus Darwin, en ung lege som skulle bli en søyle i den engelske samfunnet i de neste 35 årene.
Ansiktet til Erasmus Darwin var kraftig arrete etter at han ble smittet med kopper som barn. Når han gikk var det med en dyp hinking ettersom at han hadde knust kneet etter ha falt av en hestevogn, og når han snakket var det med en kraftig stamming. Da han ble spurt om det plaget ham, svarte han at «Tvertimot, det gir meg tid til å tenke!»
Erasmus Darwin var framtidsrettet på mange måter: han støttet kvinnenes frigjøring ved at han lot sin to døtre utenfor ekteskap få anledning til å styre en skole for piker. Grunnen var at han var bestemt på ideen at kvinner skulle ha muligheten til å skaffe seg en utdannelse og ha de samme rettigheter som menn. Han var likeledes en motstander av slaveri.
Til tross for stammingen var Erasmus Darwin kjent som en mann med sjarm, vennlig og attraktiv for kvinner. Han ble gift to ganger, hadde iallfall én elskerinne etter sin første kones død. Han fikk 12 legitime barn og to (dokumenterte) utenfor ekteskap. Kun ved sjeldne anledninger gikk han utenom sin ellers vennlige natur, som da en rival gjennom mange år forsøkte å albu seg inn ved det hospital hans sønn hadde praksis. Erasmus Darwin forslo å publisere rivalens vane med gratulere sine pasienter med deres helse rett før de døde!

Ettermæle

En demokrat og fritenker av Erasmus Darwins støpning ble tolerert, om ikke nødvendigvis beundret, i en tid hvor England nøt en viss grad av sosial stabilitet, men da krigen med Frankrike var et faktum, endret synet på Darwin. England ble generelt mer anti-intellektuell, og Darwins ideer virket både farlige og gammeldags og hans bidrag til vitenskapen ble undervurdert og offer for satire. Charles Darwin forsøkte senere å forbedre bestefars omdømme i boken «The Life of Erasmus Darwin», men han lot sin datter Henrietta redigere arbeidet og hun fjernet alt hun mente var for vågalt for det viktorianske almenheten, det var 16 prosent av boken.
Erasmus Darwin er blant annet husket med «Månesteinene» i Birmingham, som er et sett av åtte utskårete steiner til minne om et antall medlemmer av Lunar Society. De ble reist i 1998, formgitt av Steve Field, i Great Barr, Birmingham, England.
Sanderstøl-konferansen

Sanderstøl-konferansen er en lukket konferanse som holdes av Energy Policy Foundation of Norway hvor temaet er internasjonale olje- og energispørsmål. Den er oppkalt etter Sanderstølen høyfjellshotell på fjellet mellom Hallingdal og Valdres i Norge hvor den ble avholdt tidligere. Konferansen har høstet kritikk fra blant annet Natur og Ungdom, nettopp fordi det er en lukket konferanse, og i 2010 aksjonerte organisasjonen sivilt ulydig mot den.
Konferansen ble første gang avholdt i 1973. I 2009 og 2010 ble konferansen avholdt i Oslo, på Holmenkollen Park Hotel Rica.
Å, for en fredag

Handling

Ellen Andrews (Barbara Harris) og datteren Annabel (Jodie Foster) har nokså forskjellige oppfatninger av livet. Annabel synes moren er altfor fordringsfull, mens moren bebreider datteren for uvørenhet. Til sitt store sjokk oppdager de fredag morgen at de har byttet kropp med hverandre. Annabel tar morens fysiske skikkelse og omvendt. Det drastiske skiftet fører til en rekke pussige situasjoner der de begge får større innsikt i hverandres liv.

Om filmen

Filmen fikk brukbar mottakelse av filmanmelderne og har oppnådd 68% på Rotten Tomatoes. Amerikanske TV Guide skriver blant annet: «The film is filled with sight gags and features a wonderful performance by Harris».
Filmen ble en moderat kommersiell suksess og spilte inn over $25 millioner i USA.
Filmen var inspirasjonkilde til den kjente komedien Big fra 1988, med Tom Hanks. Den var også inspirasjonskilde til filmer som 18 Again (1988), Vice Versa (1988) og Som far, som sønn (1987).

Nyinnspilling

I 2003 kom det en nyinnspilling med Lindsay Lohan og Jamie Lee Curtis i hovedrollene:  Freaky Friday.
Shahjibazar gasskraftverk

Shahjibazar gasskraftverk er et gasskraftverk i det østlige Bangladesh. Det har en installert produksjonskapasitet på 136 MW fordelt på 1+1 kokere / turbiner, som ble ferdigstilt i 2008 og 2009. Brenselstypen er naturgass. Kraftverket er privat eid.
Bøkeglansvikler

Utseende

En middelsstor (vingespenn 14-19 millimeter), gråbrun vikler. Forvingen har lite tydelige tegninger, men man kan vanligvis ane et uregelmessig, lyst tverrbånd i midten. Bakvingen er samme farge som forvingen.

Levevis

Larvene lever på bøk (Fagus sylvatica), noen ganger også på eik (Quercus spp.). De lever inne i de harde frøkapslene, av bøkenøttene. De voksne viklerne flyr i juni-juli.

Utbredelse

Arten er utbredt i Nord-Afrika og i Europa, bortsett fra de nordligste og østlige delene.
I Norge er den funnet langs kysten av Øst- og Sørlandet vestover til Vest-Agder.
Amrahkulturen

Amrahkulturen var en kulturepoke i historien til førdynastiske Øvre Egypt som varte omtrentlig fra 4000 til 3500 f.Kr. Det er navngitt etter stedet El-Amrah, rundt 120 km sør for El-Badari ved Asyut i Øvre Egypt.
El-Amrah var det første stedet hvor denne kulturen ble avdekket og identifisert uten være sammenblandet med den senere Gerzehkulturen. Imidlertid er denne perioden bedre bevitnet ved stedet Naqada, og således også referert til som Naqada I-perioden (innenfor Naqadakulturen). Keramikk med svart topp fortsatte å bli produsert, men en annen type keramikk med hvite parallelle linjer som krysset hverandre, begynte å bli produsert i denne epoken. Amrahepoken faller mellom S.D. 30 og 39 i sekvensdateringssystemet til den engelske egyptologen William Flinders Petrie.
Handel mellom Øvre og Nedre Egypt er bevitnet for denne epoken ved utgravde objekter. En steinvase fra nord har blitt funnet ved El-Amrah, og kobber, som ikke finnes i Egypt, ble importert fra Sinaihalvøya eller kanskje fra Nubia. Obsidian, en naturlig bergart som er særlig hard og således velegnet for å bearbeide andre steinsorter, og meget små mengder med gull, ble begge deler importert fra Nubia i løpet av denne tiden. Handel med oasene er også sannsynlig.
Nyvinninger som bygging med soltørket murstein framstilt av leire, som Gerzehkulturen er velkjent for, begynte også i Amrahkulturen, noe som viser at det var en kulturell kontinuitet mellom epokene. Imidlertid fikk denne byggeskikken ikke den samme utstrakte bruk som ble vanlig i senere epoker. I tillegg ble ovale og dyreformete (eksempelvis som en skilpadde sett ovenfra) kosmetikkpaletter i bruk i denne perioden. Den håndverksmessige dyktigheten var fortsatt meget uutviklet og utviklingen med framstilling av relieffbilder var ennå ikke tilstedeværende.
Termodynamikkens tredje lov

Termodynamikkens tredje lov er at den absolutte temperaturen til et system ikke kan komme ned til det absolutte nullpunkt. Det vil si at når temperaturen nærmer seg det absolutte nullpunkt, stanser alle termodynamiske prosesser.
Absolute Dance Classics

Absolute Dance Classics er et samlealbum som inneholder flere av de største dance hit-låtene.
Albumet kom ut 19. juni 2006 ved siden av Absolute Music-serien.
Baloghonthobium

Utbredelse

Arten er endemisk for Ny-Caledonia.
Øivind Lorentzen

Bakgrunn

Han tilhørte skipsrederslekten Lorentzen. Faren Hans Ludvig Lorentzen (1840–1905) var skipskaptein og reder i Holmestrand og Sør-Amerika, og Øivind Lorentzen vokste opp dels i Argentina og Brasil.
Lorentzen studerte fra 1901 skipsbygging ved Technische Hochschule i Berlin.

Karriere

Etter fullført studium arbeidet han en kort tid i USA og gikk så inn i sin fars firma som han etterhvert tok over. Lorentzen var ledende i overgang fra dampskip til dieseldrevne skip og fikk allerede i 1914 levert Norges første dieseldrevne skip, MS «Brazil».
Ved utbruddet av andre verdenskrig ble Lorentzen utnevnt til skipsfartsdirektør og etter den tyske invasjonen av Norge fikk han av norske myndigheter ansvaret for å etablere Nortraship som regjeringen hadde vedtatt opprettet 22. april 1940. Han reiste sammen med en del av gulltransporten fra Åndalsnes til Storbritannia 24. april 1940. Da han kom til London var Nortraship allerede etablert med Ingolf Hysing Olsen som leder. Lorentzen overtok ledelsen og reiste sommeren 1940 til New York for å lede kontoret der, mens Hysing Olsen ledet avdelingen i London.
Opprinnelig hadde generalkonsul i London fra 1922 av, Gabriel Kirsebom Conradi (1880-1949), sønn av dr. Johan Gottfried Conradi (lege) (1835-1919), som i 1905 hadde etterulgt kong Oscar II som de norske frimureres Landsstormester, bygget opp Nortraship sammen med det norske shippingmiljø i London i 1940, og det var denne organisasjon som Lorentzen overtok uforandret, skjønt han av London-regjeringen hadde fått mandat til å foreta alle slags ønskelige forandringer. 
Etter krigen fortsatte Lorentzen utviklingen av sitt rederi, med spesielt fokus på Sør-Amerika, linjefart og gasstankere. Sammen med Det Norske Veritas og Fredrikstad Mekaniske Verksted ble en av verdens første gasstankere for nedkjølt gass; LPG «Mundogas Brasilia» bygget og levert i 1961.

Familie

Lorentzen var gift med Ragna Nilsen (1885-1976), datter av statsråd Peder Nilsen. De var foreldre til skipsreder og industrigründer i Brasil Erling Lorentzen og skipsreder Erik Finn Lorentzen. Lorentzen var svigerfar til prinsesse Ragnhild, fru Lorentzen.
Tou Mølle

Tou Mølle er en gammel mølle på tettstedet Tau i Strand kommune i Rogaland, like ved fergekaien. Tou mølle har drevet i mange år. Bedriften har et stort, hvitmalt produksjonsbygg like ved Tau kai og det kan sees helt fra Stavanger. I dag er det ca 20 møllearbeidere som arbeider i det hvite landemerket og de produserer all puffet ris, hvete og havre som selges i norske dagligvarebutikker. I lokalene finner du også Vestkorn Milling AS.
Det er også blitt bevart hus fra den gamle møllen og området kalles idag Mølleparken. I dag er to kvernhus og et tørkehus godt bevart i sitt opprinnelige miljø ved havnen på Tau. De gamle møllehusene ligger like ved den mer moderne Tou Mølle og gir et godt inntrykk av forskjellen mellom gammelt og nytt. Den gamle møllen er fullt ut brukbar og alle vannrenner og vasshjul er intakte. I Mølleparken ligger også den gamle direktør- og representasjonsboligen (Villa Tou) som ble kjøpt av Strand kommune i 2000. Kommunen har planer om å lage et kultursenter på eiendommen og det er opprettet en stiftelse som arbeider med dette – Mølleparkens Venner.
Efstathios Aloneftis

Klubbkarriere

Aloneftis startet sin fotballkarriere hos AC Omonia, hvor han fikk sin seniordebut i førstelagstroppen under 2000/2001-sesongen. Frem til sommeren 2005 spilte han 71 seriekamper for klubben og scoret 18 mål, og var med på å vinne den kypriotiske supercupen LTV Super Cup (2001), serien (2003) og den kypriotiske fotballcupen (2005). Den 22. juni 2005 meldte han overgang til den greske klubben Larissa. Han etablerte seg raskt på førstelaget, og under 2006/2007-sesongen var han med på å spille laget frem til finalen av den greske fotballcupen, hvor Larissa slo Panathinaikos 2–1.
Den 31. mai 2007 ble Aloneftis Bosmannspiller og valgte å skrive under på en kontrakt med den tyske klubben Energie Cottbus på en fri overgang. Han spilte kun én sesong i klubben og fikk med seg 12 seriekamper i Bundesligaen i 2007/2008-sesongen før han i juni 2008 returnerte til Omonia og skrev under på en femårskontrakt. I sin andre periode i klubben var han en sentral del av laget som vant seriemesterskapet i 2010, to cupmesterskap (2011 og 2012) samt supercupmesterskapet i 2010.
Den 1. juni 2012 ble Aloneftis og Omonia enige om å avslutte kontraktforholdet, og kun en uke etterpå skrev han under på en treårskontrakt med serierivalen APOEL. I sin første sesong var han med på å hjelpe klubben til å vinne seriemesterskapet for 2012/2013-sesongen.

Internasjonal karriere

Aloneftis fikk sin landslagsdebut for Kypros i en VM-kvalifiseringskamp mot Sveits den 30. mars 2005, en kamp som endte 0–1. Hans første mål for Kypros kom i returoppgjøret i samme kvalifisering mot Sveits den 7. september samme år. Siden debuten har han deltatt på landslaget under flere kvalifiseringer til både europamesterskap og verdensmesterskap.